**Miestne zastupiteľstvo mestskej časti Bratislava - Petržalka**

Materiál na rokovanie

miestneho zastupiteľstva

dňa 16. septembra 2020

Materiál číslo:    89/2020

**Informácia o prijatých opatreniach**

**z kontrol vykonaných útvarom miestneho kontrolóra**

**mestskej časti Bratislava - Petržalka**

|  |  |
| --- | --- |
| **Predkladateľ:**  Stanislav Fiala  miestny kontrolór | **Materiál obsahuje:**   1. Návrh uznesenia 2. Dôvodovú správu 3. Informáciu o prijatých opatreniach |
| **Zodpovedný:**  Stanislav Fiala  miestny kontrolór |  |
| **Spracovateľ:**  Stanislav Fiala  miestny kontrolór |  |

Ing. Jarmila Tvrdá

útvar miestneho kontrolóra

**1. Návrh uznesenia**

Miestne zastupiteľstvo mestskej časti Bratislava-Petržalka

b e r i e n a v e d o m i e

Informáciu o prijatých opatreniach z kontrol vykonaných útvarom miestneho kontrolóra mestskej časti Bratislava-Petržalka

**2. Dôvodová správa**

Miestne zastupiteľstvo mestskej časti Bratislava-Petržalka uznesením č. 56 zo dňa 26. marca 2019 požiadalo miestneho kontrolóra o pravidelnú polročnú informáciu o prijatých opatreniach z vykonaných kontrol, ktorá bude predkladaná na zasadnutia Miestneho zastupiteľstva mestskej časti Bratislava-Petržalka.

V druhom polroku 2019 boli vykonané nasledovné kontroly:

1. Kontrola spôsobu výberu a použitia miestneho poplatku za rozvoj za rok 2018.
2. Kontrola súladu so zákonom „Zákazky na kosenie“ konkrétne jej rozdelenie na viac častí.
3. Kontrola zameraná na správnosť, úplnosť a preukázateľnosť účtovných dokladov v Stredisku sociálnych služieb.
4. Kontrola zameraná na inventarizáciu majetku a záväzkov a ich rozdielov za rok 2018 na ZŠ Nobelovo nám. č.6
5. Kontrola vybavovania sťažností a petícií príslušnými oddeleniami za rok 2019 a kontrola splnenia príslušných opatrení.

Pri kontrolách 1, 2 a 3 neboli zistené nedostatky a na základe uvedeného bola výstupom o kontrole Správa.

Pri kontrolách 4 a 5 boli zistené nedostatky a následne prijaté opatrenia na ich odstránenie.

**3. Informácia o prijatých opatreniach**

V tabuľke č. 1 sú uvedené dve kontroly z prvého polroku 2019, kde termín na predloženie zoznamu splnených opatrení bol 31.12.2019 a  dve kontroly z druhého

polroku 2019, pri ktorých boli zistené nedostatky aj s termínmi prerokovania správ v Miestnom zastupiteľstve. Tabuľka obsahuje aj termíny na predloženie splnených opatrení, skutočné termíny predloženia zoznamu splnených opatrení a počty opatrení uložených pri jednotlivých kontrolách. Následne sú v prehľade uvedené všetky prijaté opatrenia na nápravu zistených nedostatkov a na odstránenie príčin ich vzniku a vyjadrenia povinných osôb k ich plneniu.

|  |  |  |  |  |  |
| --- | --- | --- | --- | --- | --- |
| **Por. Číslo** | **Názov kontroly** | **Termín prerokovania**  **správy o kontrole v MZ** | **Termín na predloženie zoznamu splnených opatrení** | **Skutočný termín predloženia zoznamu splnených opatrení** | **Počet opatrení** |
| **1.** | Kontrola v Športových zariadeniach Petržalky, s.r.o.. | 30.9.2019 | 31.12.2019 | 27.2.2020 | 13 |
| **2.** | Kontrola plnenia opatrení prijatých na odstránenie nedostatkov zistených pri kontrole vybavovania žiadostí o vydanie povolenia k vyhradeniu parkovacieho miesta v zmysle VZN  č. 5/2004. | 30.9.2019 | 31.12.2019 | 22.1.2020 | 1 |
| **3.** | Kontrola zameraná na inventarizáciu majetku a záväzkov a ich rozdielov za rok 2018 na ZŠ Nobelovo nám. č.6 | 10.12.2019 | 29.2.2020 | 25.8.2020 | 4 |
| **4.** | Kontrola vybavovania sťažností a petícií príslušnými oddeleniami za rok 2019 a kontrola splnenia príslušných opatrení | 4.2.2020 | 31.5.2020 | 7.9.2020 | 3 |

Tabuľka č.1

**Prijaté opatrenia na nápravu zistených nedostatkov**

**a na odstránenie príčin ich vzniku a vyjadrenie povinnej osoby k ich**

**plneniu podľa písomných zoznamov kontrolovaných subjektov**

1. **Kontrola v Športových zariadeniach Petržalky, s.r.o..**

**Na základe kontroly bolo prijatých 13 opatrení a lehota na splnenie opatrení bola 31.12.2019.**

* **Prijaté opatrenie č. 1:**

V oblasti verejného obstarávania sa riadiť ustanoveniami príslušnej legislatívy všeobecnej (zákon o verejnom obstarávaní) a lokálnej (smernica o verejnom obstarávaní v podmienkach mestskej časti Bratislava- Petržalka).

T: trvale Z: konateľ

* **Prijaté opatrenie č. 2:**

V oblasti verejného obstarávania sa riadiť ustanoveniami príslušnej legislatívy všeobecnej (zákon o verejnom obstarávaní) a lokálnej (smernica o verejnom obstarávaní v podmienkach mestskej časti Bratislava- Petržalka).

T: trvale Z: konateľ

Vyjadrenie povinnej osoby k plneniu opatrení č. 1 a č. 2:

Spoločnosť sa riadi ustanoveniami zákona o verejnom obstarávaní. Bol vypracovaný plán verejného obstarávania na rok 2020, s ktorým bola oboznámená dozorná rada. Priebežne sú v roku 2020 sledované jednotlivé komodity a služby a je aplikovaný príslušný postup v súlade so zákonom. V prípade potreby je priebežne upravovaný plán verejného obstarávania, s prípadnými zmenami bude oboznámená dozorná rada.

* **Prijaté opatrenie č. 3:**

V oblasti prenájmu priestorov dôsledne dodržiavať ustanovenia nájomných zmlúv.

T: trvale Z: konateľ

* **Prijaté opatrenie č. 4:**

V oblasti prenájmu priestorov nájomné zmluvy a jej dodatky preskúmať a pripomienkovať právnikom a následne dôsledne dodržiavať jej ustanovenia.

T: trvale Z: konateľ

* **Prijaté opatrenie č. 5:**

V oblasti prenájmu priestorov dôsledne dodržiavať ustanovenia nájomných zmlúv.

T: trvale Z: konateľ

Vyjadrenie povinnej osoby k opatreniam č. 3 ,4 , 5:

Nájomné zmluvy sú pripomienkované právnym oddelením miestneho úradu mestskej časti Bratislava – Petržalka. Dozorná rada bude informovaná o uzavretých nájomných zmluvách raz za kalendárny polrok.

* **Prijaté opatrenie č. 6:**

Viesť výkaz odpracovaných hodín dohodárov.

T: trvale Z: konateľ

Vyjadrenie povinnej osoby k opatreniu č. 6:

Výkaz odpracovaných hodín je vedený tak, aby bol v súlade s príslušnou legislatívou.

* **Prijaté opatrenie č. 7:**

Zabezpečíme doplnenie názvu účtovnej jednotky do likvidačných listov.

T: 31.10.2019 Z: konateľ

Vyjadrenie povinnej osoby k opatreniu č. 7:

Do likvidačných listov bol doplnený názov účtovnej jednotky.

* **Prijaté opatrenie č. 8:**

Predseda dozornej rady bude upozornený na dodržiavanie príslušného ustanovenia.

T: pri nasledujúcom zasadaní dozornej rady Z: predseda dozornej rady

Vyjadrenie povinnej osoby k opatreniu č. 8:

Inventúrne súpisy boli vyhotovené a budú priebežne vytvárané v súlade s požiadavkami

Legislatívy.

* **Prijaté opatrenie č. 9:**

Inventúrne súpisy budú vytvorené dodatočne podľa ustanovenia §30 ods. 2 zákona č. 431/2002 Z. z. o účtovníctve a bude zabezpečené ich pravidelné vypracovanie podľa príslušnej legislatívy.

T: 31.10.2019 Z: zmluvná účtovníčka

Konateľ

Vyjadrenie povinnej osoby k opatreniu č. 9:

Interná smernica bola upravená s podrobnejším postupom na vytváranie opravných položiek.

* **Prijaté opatrenie č. 10:**

Interná smernica bude upravená s podrobnejším postupom na vytváranie opravných položiek.

T: 31.12.2019 Z: zmluvná účtovníčka

Konateľ

Vyjadrenie povinnej osoby k opatreniu č. 10:

Pohľadávky sú pravidelne každý kalendárny štvrťrok kontrolované a zintenzívnila sa

komunikácia s dlžníkmi.

* **Prijaté opatrenie č. 11:**

Bude zavedená kontrola splatnosti pohľadávok pravidelne každý kalendárny štvrťrok.

T: 30.09.2019 Z: konateľ

Vyjadrenie povinnej osoby k opatreniu č. 11:

Zmluva o spolupráci medzi mestskou časťou Bratislava-Petržalka a Športovými zariadeniami Petržalky, s.r.o., v znení jej dodatkov, je dodržaná.

* **Prijaté opatrenie č. 12:**

Dodržiavať ustanovenia zmluvy o spolupráci medzi mestskou časťou Bratislava Petržalka a Športovými zariadeniami Petržalky, s.r.o., v znení jej dodatkov.

T: trvale Z: konateľ

Vyjadrenie povinnej osoby k opatreniu č. 12:

Zverejňovanie informácií je zabezpečené na stránke mestskej časti Bratislava-Petržalka.

* **Prijaté opatrenie č. 13:**

V oblasti zverejňovania informácií dodržiavať príslušné ustanovenia legislatívy.

T: trvale Z: konateľ

Vyjadrenie povinnej osoby k opatreniu č. 13:

Informácie sa zverejňujú v rámci platnej legislatívy.

1. **Kontrola plnenia opatrení prijatých na odstránenie nedostatkov zistených pri kontrole vybavovania žiadostí o vydanie povolenia k vyhradeniu parkovacieho miesta v zmysle VZN č. 5/2004.**

**Na základe kontroly bolo prijaté 1 opatrenie a lehota na splanenie opatrenia bola**

**31.12.2019.**

* **Prijaté opatrenie č. 1:**

V lokalite Lúky nebude vyhradené nové parkovacie miesto, až kým pomer neklesne   
pod 10 % .

T: 31.12.2019 Z: odd. ÚRaD

Vyjadrenie povinnej osoby k plneniu opatrenia č. 1:

V uvedenej lokalite v súčasnosti sú vyhradené už len 2 parkovacie miesta, čo je pod 10%

stanovený limit aktuálny v čase prebiehajúcej kontroly.

1. **Kontrola zameraná na inventarizáciu majetku a záväzkov a ich rozdielov za rok 2018 na ZŠ Nobelovo nám. č. 6.**

**Na základe kontroly boli prijaté 4 opatrenia a lehota na splnenie opatrení bola 29.2.2020.**

* **Prijaté opatrenie č. 1:**

Pri výkone inventarizácie dôsledne dbať na dodržiavanie § 30 ods. 2, písm. b)

zákona č. 431/2002 Z.z. o účtovníctve v znení neskorších predpisov.

T: trvale Z: riaditeľka ZŠ

Vyjadrenie povinnej osoby k plnenie opatrenia č. 1:

Po upozornení postupujeme pri inventarizácii v zmysle § 30 ods.2 písm. b).

Inventúrny súpis majetku obsahuje dátum vyhotovenia, dátum začatia a tiež dátum skončenia inventúry.

* **Prijaté opatrenie č. 2:**

Pri výkone inventarizácie dôsledne dbať na dodržiavanie § 8, ods. 4 zákona č. 431/2002 Z.z. o účtovníctve v znení neskorších predpisov.

T: trvale Z: riaditeľka ZŠ

Vyjadrenie povinnej osoby k plneniu opatrenia č. 2 :

Všetky účtovné záznamy sú preukázateľné k dátumu inventarizácie a v zmysle opatrenia postupujeme.

* **Prijaté opatrenie č. 3:**

Pri výkone inventarizácie dôsledne dbať na dodržiavanie Príkazu starostu na vykonanie inventarizácie.

T: v súlade s Príkazom starostu Z: riaditeľka ZŠ

Vyjadrenie povinnej osoby k plneniu opatrenia č. 3:

Pri vykonávaní inventarizácie postupujeme v súlade s Príkazom starostu. Úloha trvalá.

* **Prijaté opatrenie č. 4:**

Pri výkone inventarizácie používať správnu terminológiu v zmysle § 30, ods. 3 zákona č. 431/2002 Z.z. o účtovníctve v znení neskorších predpisov.

T: trvale Z: riaditeľka ZŠ

Vyjadrenie povinnej osoby k plneniu opatrenia č. 4:

V terminológii postupujeme podľa odporúčania kontrolóra. Chyby sme odstránili.

1. **Kontrola vybavovania sťažností a petícií príslušnými oddeleniami za rok 2019 a kontrola plnenia príslušných opatrení.**

**Na základe kontroly boli prijaté 3 opatrenia a lehota na splnenie opatrení bola 31.5.2020.**

* **Prijaté opatrenie č. 1:**

Pravidelná kontrola centrálnej evidencie sťažností a petícií a jej porovnávanie s informáciami v registratúrnom stredisku.

T: trvale, minimálne jeden krát za pol roka Z: poverený pracovník

kancelárie prednostu

* **Prijaté opatrenie č. 2:**

Dôsledné dodržiavanie zákona č. 9/2010 Z.z. o sťažnostiach v znení neskorších

predpisov a  Smernice o postupe pri vybavovaní sťažností 2016\_01\_SME+F\_01\_2016.

T: trvale Z: poverený pracovník

kancelárie prednostu

Vyjadrenie povinnej osoby k plneniu opatrenia č. 1 a č. 2:

Prednostka MÚ poverila s účinnosťou od 1.9.2020 novú osobu za kanceláriu prednostu,

ktorá doplní evidenciu aj za prvý polrok r. 2020 a zabezpečí pravidelnú kontrolu

a dôsledné dodržiavanie zákona o sťažnostiach ako aj Smernicu o postupe pri vybavovaní

sťažností na miestnom úrade.

* **Prijaté opatrenie č. 3:**

Dôsledné dodržiavanie zákona č. 85/1990 Zb. o petičnom práve v znení neskorších predpisov a Smernice o postupe pri vybavovaní petícií IRA\_2015\_02\_SME+F\_01\_2015.

T: trvale Z: poverený pracovník

kancelárie prednostu

Vyjadrenie povinnej osoby k plneniu opatrenia č. 3:

Na miestny úrad bola v r. 2020 doručená jedna petícia, ktorá bola zverejnená na stránke

mestskej časti Bratislava - Petržalka a doplnená do centrálnej evidencie petícií na MÚ.

Nový poverený zamestnanec kancelárie prednostu bude priebežne kontrolovať dodržia-

vanie predmetného zákona a Smernice o postupe vybavovania petícií na MÚ.

**Informácia o plnení prijatých opatrení z kontrol, pri ktorých lehota na splnenie opatrení ešte plynie, bude predložená v materiály za nasledujúce obdobie.**